في الوقت لي دنيا باطمة وختها ابتسام ملتازمات الصمت بعدما تم رفع الكفالة ضدهم واغلاق الحدود في وجههم بسبب قضية حمزة مون بيبي، خرجات ختهم الصغيرة إيمان كتعبر على الغضب ديالها. إيمان لي بعيدة على الصحافة وعايشة في عالم خاص بيها ومكتشبهش لخواتاتها في طريقة التعامل ديالهم، دارت ستوريز البارح فانستگرام ديالها، كتبات فيهم: “باراكا ماظلمو خواتاتي عن طريق السمع وصافي.. يمكن الغلط لي دارو في حياتهم في السوشل ميديا أنهم كانو كيدافعو على راسهم، ماشي من حقهم؟”. وأضافت “نتحداكم الا قلتو العكس حيت كنتو غادي ديرو نفس شي كون ضركم شي حد. باراكا من بنادم يطعنكم فظهركم ويمثلو عليكم دور البراءة قدام الكاميرات”. ودارت ايمان باطمة في الأخير هاشتاكً #كلنا ابتسام باطمة، و#كلنا دنيا باطمة. 
قضية حمزة مون بيبي.. إيمان باطمة كدافع على دنيا وابتسام: ذنب خواتاتي الوحيد أنهم كيدافعو على راسهم وأي واحد فبلاصتهم غادي يدير نفس الشيء وكثر -تدوينات